WW1+Schlieffen-Planen

__**Schlieffen-planen under 1. verdenskrig**__

General Alfred Graf von Schlieffen var en tysk militærmand, som levede fra 1833 til 1913. Han var søn af en preussisk generalmajor, og trådte også selv ind i den preussiske hær i 1854. Han var yderst anerkendt inden for militæret og opnåede flere flotte titler. Derudover var han en meget dygtig militærteoretiker, hvilket nok var grunden til den opgave, han senere fik stillet. I 1903 blev han udnævnt til generaloberst, og kom to år senere op med den berømte Schlieffen-plan (også kendt som den tyske mobiliseringsplan). Denne plan fik en enorm betydning for den videre krigsudvikling, og kort sagt kan man sige, at det netop var denne, der skød 1. verdenskrig i gang.



Under optakten til 1. verdenskrig begyndte flere af de store nationer at forberede sig – heriblandt Tyskland, som havde udarbejdet Schlieffen-planen. Planen var, at Tyskland som den første nation skulle ”bryde ud”, og overraske de andre, måske ikke helt så forberedte, nationer. Velvidende om Ruslands støtte til Frankrig, var planen, at Frankrig skulle besejres i et lynangreb, inden Rusland kunne nå at etablere sine tropper og sende dem af sted til kamp. Når Frankrig var overtaget, var det herefter tyskernes hensigt at angribe Rusland. På denne måde ville de kunne undgå en ”tofrontskrig” (med angreb fra Rusland på den ene side af Tyskland og med et fransk angreb på den anden side), og ville derfor kunne koncentrere sig enkeltvis om krigene mod hver af de to nationer.

Det var en hård nyser for Tyskland, at tingene ikke helt gik som planlagt – der var nemlig en del ting, der afhang af tilfældighederne, og til Tysklands store ærgrelse var det ikke noget, de havde taget med i deres overvejelser. Et af de vigtigste elementer var, at Ruslands militær allerede VAR i gang med deres mobilisering, da Tyskland satte Schlieffen-planen i gang. Det viste sig nemlig, at Rusland ønskede at forsvare Serbien mod Østrig-Ungarn, der netop havde erklæret dem krig (se artikel om ”Skuddene i Sarajevo”). Yderligere havde Tyskland lovet at støtte Østrig-Ungarn, og hermed endte Tyskland alligevel med en tofrontskrig – militæret blev delt op og sendt til henholdsvis Serbien og Frankrig.

Yderligere komplikationer opstod, da Tyskland valgte at gå gennem Belgien på deres vej mod Frankrig. Belgien var garanteret neutralitet, og da Tyskland ikke rettede sig efter det, brød England ind og erklærede krig mod tyskerne. Mange forfattere har senere hen givet udtryk for, at planen var urealistisk. Heriblandt er den tysk-amerikanske journalist og forfatter, Sebastian Haffner, som især beskæftigede sig med tysk historie.

__**Relevante problemstillinger:**__


 * Redegør for Schlieffen-planen


 * Hvilke vigtige faktorer havde Tyskland overset og hvordan kom de til at påvirke krigen?


 * Kunne Tyskland have undgået Englands indblanding i krigen?

__**Perspektivering:**__ Med henblik på den langtrukne krig i Afghanistan, kan det igen ses, at flere lande bliver indblandet i en konflikt, grundet deres løfter til andre nationer mht. støtte ved krigssituationer – hermed skabes der altså problemer ved alliancer. Som det også sås i Serbien, skabte én serbisk borger problemer for hele nationen (Se ”Skuddet i Sarajevo”), på samme måde som Osama Bin Laden førte terrorkrig mod USA og hermed skabte store konflikter mellem USA og ‍Mellemøsten ‍.

__**Litteraturliste:**__
 * Frederiksen, Peter m.fl.**, //Grundbog til Historie//, udgivet i 2001 af Systime.
 * Andersen, Lars m.fl.**, //Fra Verdenskrig til Velfærd (Fokus 3),// udgivet i 2008 af Gyldendals Forlag.
 * Syskind, Casper & Söderberg, Bo,** //Det 20. århundredets Verdenshistorie//, udgivet i 2003 af Systime.

Cecilie og Mia 3.j 20. september 2011